નવ દિવસની રજાઓ કઈ રીતે ઍડ્જસ્ટ કરશો? એવા સવાલના જવાબમાં નીના નયહાર કહે છે કે દિવાળીની રજાઓના દિવસો કટ કરીને અને વચ્ચે-વચ્ચે શનિવારે સ્કૂલ ચાલુ રાખીને અમે ૯ દિવસની રજા સેટ કરી દઈશું. આમ તો આ વિદ્યાલય જ્યારથી શરૂ થયું છે ત્યારથી નવરાત્રિ નિમિત્તે ઍડ્જસ્ટ કરીને ૩થી ૬ દિવસની છુટ્ટી આપે જ છે, જેમાં આ વર્ષે તેમણે આખી નવરાત્રિ દરમ્યાન સ્કૂલ બંધ રાખી છે. જોકે મુંબઈમાં એની ધારાવી અને બોરીવલી બ્રાન્ચની સ્કૂલ ચાલુ છે.